בחרנו בפיגמה כי היא אונליין ולכן נתמכת בכל מערכות ההפעלה, היא חינמית בניגוד ל-XD וסקץ', יש לה יכולות מדהימות של עבודת צוות בזמן-אמת. היא מתפתחת בקצב מהיר ביותר, היא הכי פופולרית בארץ ובעולם, מה שאומר שסטטיסטית יש סבירות גבוהה שהמשרה שלכם כמעצבי UX/UI תהיה בחברה שעובדת עם פיגמה. יש לה קהילה ישראלית ענקית של אנשי מקצוע מצוינים, יש לה מאות תוספים (פלאגינים) שווים שמעצימים את היכולות שלה בהתאם לצרכים שונים במצבים שונים, ועוד. סך היכולות שלה, קצב ההתפתחות שלה, והפופולריות הנוסקת שלה הופכים אותה לבחירה הטבעית. אבל בגדול, בכל הכלים האלו יש יכולות דומות, והם עובדים על-פי אותם העקרונות. כך שאם בכל זאת תצטרכו לעבוד על כלי אחר המעבר יהיה לכם קל.